คือตอนนี้ก็ทานยาคุมแบบ28เม็ดมา5เดือนแล้วค่ะ แต่อยากได้ความรุ้เพิ่มเติม ถ้าฝังยาคุมกับทาน แบบไหนจะมีเปอร์เซนท้องน้อยกว่ากันคะ? แล้วถ้าฝังยาคุมสามารถทานยาคุมร่วมด้วยได้รึปล่าวคะ? รบกวนคุณด้วยนะคะ พอดีเริ่มลังเลไม่แน่ใจว่าจะฝังหรือกินต่อไปดี
สวัสดีค่ะ ประสิทธิภาพในการป้องกันการตั้งครรภ์ของยาฝังคุมกำเนิดนั้นถือว่าดีมาก โดยมีโอกาสการล้มเหลวทำให้เกิดการตั้งครรภ์ได้เพียง 0.05% หรือเท่ากับ 1 ใน 2000 คนส่วนยาเม็ดคุมกำเนิดชนิดฮอร์โมนรวม ตามทฤษฎี หากทานได้อย่างถูกต้อง 100% จะมีโอกาสตั้งครรภ์เพียง 0.3% แต่จากการใช้งานจริง พบโอกาสตั้งครรภ์สูงถึง 10%หากฝังยาคุมกำเนิดแล้ว ไม่จำเป็นต้องทานยาคุมกำเนิดร่วมไปด้วย เพราะประสิทธิภาพของยาฝังนั้นถือว่าดีมากอยู่แล้ว หากทานยาคุมกำเนิดร่วมไปด้วย อาจทำให้ได้รับผลข้างเคียงโดยไม่จำเป็น แต่การฝังยาคุมกำเนิด อาจมีข้อเสียคือ อาจเกิดผลข้างเคียงที่ทำให้มีเลือดออกกะปริดกะปรอย หรือมีประจำเดือนมามากได้ แต่ก็มักจะเป็นในช่วงระยะแรกของการฝังยาค่ะ